लखनऊ. गैंगरेप के आरोपी उत्तर प्रदेश के मंत्री गायत्री प्रजापति को सुप्रीम कोर्ट से राहत नहीं मिली है। गायत्री ने कोर्ट से अपनी गिरफ्तारी पर रोक लगाने की अपील की थी। सोमवार को कोर्ट ने कहा कि प्रजापति ट्रायल कोर्ट में अपनी बात रखें। एफआईअार के मुताबिक उन्हें सरेंडर करना होगा। बता दें कि गायत्री समेत 7 लोगों पर एक महिला से गैंगरेप और उसकी नाबालिग बेटी के सेक्शुअल हैरेसमेंट का आरोप है। सुप्रीम कोर्ट के ऑर्डर पर दर्ज हुई थी एफआईआर...
- इस मामले में सुप्रीम कोर्ट के ऑर्डर पर उत्तर प्रदेश पुलिस ने केस दर्ज किया था।
- गायत्री समेत सातों आरोपियों के खिलाफ 4 मार्च को नॉन बेलेबल वॉरंट जारी किया गया था।
- पुलिस ने उनकी तलाश में कानपुर, अमेठी और लखनऊ में कई जगहों पर दबिश दी, लेकिन किसी की गिरफ्तारी नहीं हो सकी।
- गायत्री के देश छोड़कर भाग जाने की खबर सामने आने के बाद उनका पासपोर्ट भी 4 हफ्तों के लिए सस्पेंड कर दिया गया है।
गवर्नर राम नाइक ने सीएम को लिखा था लेटर
- यूपी के गवर्नर राम नाइक ने गायत्री प्रजापति के मुद्दे पर सीएम अखिलेश यादव को लेटर लिखा था।
- रविवार को उन्होंने पूछा, "गायत्री को अब तक कैबिनेट मिनिस्टर बनाए रखने पर अपनी राय बताएं। मिनिस्टर रहते हुए उन्होंने जो किया, वह गंभीर अपराध है।"
गायत्री ने देश छोड़ा तो सीएम जिम्मेदार: BJP
- उत्तर प्रदेश बीजेपी चीफ केशव प्रसाद मौर्य ने 4 मार्च को ट्वीट कर कहा था, "गायत्री प्रजापति देश छोड़कर भागने में कामयाब हुए तो इसकी जिम्मेदारी अखिलेश यादव की होगी।"
- इससे पहले 3 मार्च को मौर्य ने ट्वीट कर आरोप लगाया था कि सीएम आवास पर अखिलेश जी ने प्रजापति को छिपाकर रखा है। पुलिस गिरफ्तारी का नाटक कर रही है।
- केशव मौर्या ने सवाल उठाया था कि जिस मिनिस्टर के साथ यूपी पुलिस की सिक्युरिटी है, उसे ही पुलिस नहीं ढूंढ पा रही है?
- केशव की ट्वीट के बाद अखिलेश ने बीते शुक्रवार को मीडिया से कहा था कि सब लोग कैमरा लेकर मेरे घर चलो और देखो गायत्री है कि नहीं।
नाबालिग के बयान दर्ज किए गए
- एडीजी लॉ एंड ऑर्डर दलजीत सिंह चौधरी ने एसएसपी मंजिल सैनी को आरोपियों पर कड़ी नजर रखने के साथ पासपोर्ट ऑफिस के कॉन्टैक्ट में रहने का निर्देश दिया था।
- 3 मार्च को नाबालिग विक्टिम ने दिल्ली के AIIMS में डीएसपी अमिता सिंह के सामने अपने बयान दर्ज कराया।
- पुलिस ने बताया था, "हमने नाबालिग का बयान दर्ज किया और इसकी वीडियोग्राफी की। इस दौरान उसकी मां पास ही बैठी थी। उनसे भी बात की।"
- मीडिया रिपोर्ट्स के मुताबिक, पुलिस ने लड़की के परिवार और वकील के विरोध के बावजूद बयान दर्ज किया। वकील का आरोप है कि पुलिस ने उन्हें धमकी देकर जबरन बयान दर्ज किया है।
महिला की कई बार हुई थी प्रजापति से बात: पुलिस
- पुलिस के मुताबिक, "जांच के दौरान पीड़ित महिला के मोबाइल की सालभर की लोकेशन मंत्री के घर के आसपास ही मिली। कॉल डिटेल से पता चला है कि गायत्री की कई बार महिला से मोबाइल पर बातचीत हुई थी।"
- 17 जुलाई, 2016 को भी महिला की लोकेशन गायत्री के घर पर ही निकली थी। महिला का आरोप है कि इसी दिन मंत्री के घर पर उसके साथ गैंगरेप और बेटी के साथ रेप की कोशिश की गई।
खनन मामले में 5 शहरों में FIR दर्ज
- सीबीआई ने हाईकोर्ट के आदेश के बाद यूपी के 5 शहरों शामली, फतेहपुर, हमीरपुर, सिद्धार्थनगर और देवरिया में खनन मामले में एफआईआर दर्ज करवाई है।
- ये सभी मामले तब के हैं, जब गायत्री खनन मंत्री थे। एफआईआर में किसी को नामजद नहीं किया गया है।
- बता दें कि सितंबर 2016 में अखिलेश यादव ने गायत्री प्रजापति को माइनिंग मिनिस्टर की पोस्ट से बर्खास्त कर दिया था।
- उस वक्त हाईकोर्ट में माइनिंग स्कैम को लेकर पिटीशन लगाई गई थी, जिसकी जांच सीबीआई को सौंपी गई थी।
- इसके बाद सीएम ने सितंबर 2016 में ही गायत्री को ट्रांसपोर्ट मिनिस्टर बना दिया था।
hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva